Mercedes-Benz L319Mercedes-Benz L319Mercedes-Benz L319 на ВікісховішчыMercedes-Benz L319 на ВікісховішчыАгульныя даныя

|  |  |
| --- | --- |
| Вытворца: | Mercedes-Benz |

|  |  |
| --- | --- |
| Выпуск: | 1955—1967 |

На рынку

|  |  |
| --- | --- |
|   | Пераемнік**Пераемнік**Mercedes-Benz T2 |

**Mercedes-Benz L319** — сямейства лёгкіх камерцыйных аўтамабіляў Mercedes-Benz, якое выпускалася з 1955 па 1967 год.

Сямейства ўключала аўтамабілі поўнай масай ад 3,6 да 3,9 тон, грузападымальнасцю ад 1,6 да 1,9 тон. Прапаноўваліся фургон, бартавы грузавік, шасі для ўсталявання спецыяльных кузаваў, а таксама мікрааўтобус (**O319**).

Да 1967 года былі пабудаваныя каля 140 000 аўтамабіляў, у тым ліку 15 589 аўтобусаў *O319*.

Гісторыя
--------

Mercedes-Benz L319 — першы паваенны фургон маркі — быў прадстаўлены на Міжнародным аўтасалоне ў Франкфурце-на-Майне ўвосень 1955 года. Родапачынальнікам новага сямейства малатанажных грузавікоў стаў кампактны 1,75-тонны бескапотны фургон *L319D* з апорным кузавам.

У 1956 годзе вытворчасць L319 у выглядзе фургонаў і бартавых грузавікоў пачалася на заводзе ў Зіндэльфінгене. Мікрааўтобусы O319 пайшлі ў серыю на заводзе ў Мангейме.

У маі 1961 года назіральная рада Auto Union GmbH прымае рашэнне сканцэнтраваць усю вытворчасць на заводзе ў Інгальштаце. На заводзе ў Дзюсельдорфе, які Daimler-Benz пачаў арандаваць у красавіку 1962 года, у канцы года пачалася вытворчасць транспарцёраў L319 і дызельных рухавікоў OM 636. У пачатку 1962 года сюды таксама быў перанесены выпуск мікрааўтобусаў *O319*.

У верасні 1963 года грузавыя аўтамабілі атрымалі новыя пазначэнні ў адпаведнасці з новай сістэмай нумарацыі, дзе першая лічба паказвала дапушчальную масу, а дзве апошнія — акругленую магутнасць рухавіка. L319 быў перайменаваны ў *L407*, а L319D — *L405*. У 1965 годзе на *L406* (дызельны) і *L408*, аўтобус захоўваў ранейшую назву *O319*.

У студзені 1967 на змену прыйшло новае сямейства — T2. У агульнай колькасці было прададзена 123 234 адзінкі. Акрамя таго, завод адгрузіў амаль 19 000 камплектаў дэталяў для зборкі ў Іспаніі.

Канструкцыя
-----------

У канструкцыі падлогі была ўжытая асобная, жорсткая на скручванне рама, якая складаецца з папярочных і падоўжных бэлек. Гэтая рама дазваляла ўсталёўваць кузавы для любых відаў грузаў. Дызайн кузава выдзяляўся своеасаблівай знешнасцю з эліпсападобнымі фарамі і прасунутымі наперад пярэднімі коламі. Рашэнне аб выкарыстанні кампактнай бескапотнай кампаноўкі дазволіла атрымаць грузавы аб’ём 8,6 кубічных метраў пры даўжыні фургона ўсяго 4,80 метра. Ссоўныя дзверы спрашчалі пагрузку/разгрузку. Бартавыя варыянты і шасі з кабінай забяспечваліся ланжаронавай рамай. Аўтобус *O319* прапаноўваўся ў трох варыянтах: 18-месцавы для рэгулярнага руху, 17-месцавы міжгародні і 10-месцавы "люкс".

* З бартавой платформайЗ бартавой платформай
* Цэльнаметалічны фургонЦэльнаметалічны фургон
* Мікрааўтобус Mercedes-Benz O319Мікрааўтобус Mercedes-Benz O319
* Месца кіроўцыМесца кіроўцы

### Рухавікі

Ад пачатку вытворчасці машына выпускалася выключна з дызельным рухавіком. Матор *ОМ636* быў запазычаны ў легкавога *180D*: 1,8-літровы чатырохцыліндравы рухавік з верхнім размяшчэннем клапанаў і магутнасцю 32 кВт (43 к.с.). Выдатак паліва складаў 9,2 л на 100 км, максімальная хуткасць — 80 км/г. З восені 1961 года яго замяніў двухлітровы чатырохцыліндравы рухавік *OM 621* магутнасцю 37 кВт (50 к.с.) ад *190 D*. У 1965 году магутнасць была павялічана да 40 кВт (55 к.с.).

З лютага 1957 года пачалася вытворчасць версій з чатырохцыліндравым бензінавым рухавіком *М 121* з верхнім размяшчэннем размеркавальнага вала і магутнасцю 48 кВт (65 к.с.). З восені 1961 года магутнасць павялічылі да 50 кВт (68 к.с.), з 1965 года — 59 кВт (80 к.с.).

Амаль 90 адсоткаў *O319*-х былі абсталяваныя дызельным рухавіком.

### Хадавая частка

Усе машыны гамы 319 абсталёўваліся сінхранізаванай 4-ступеньчатай каробкай перадач, гіпоіднай галоўнай перадачай, неразразным мостам на ліставых рысорах, гідрапрывадам тармазоў і рэйкавым рулявым механізмам.

Колавая база складала 2850 мм. З 1963 года грузавік з бартавой платформай таксама быў даступны з колавай базай 3600 мм, што зрабіла магчымымі версіі з падвойнай кабінай або бартавой платформай даўжынёй чатыры метры. Карысная нагрузка павялічылася з 1,75 да 2 тон дзякуючы выкарыстанню ўзмоцненых спружын і тармазоў.

### Тэхнічныя характарыстыкі

| Мадэль | L319D | L319 |
| --- | --- | --- |
| Выпуск | 1955–1967 | 1957–1967 |
| Рухавік | OM 636 | M 121 |
| Тып рухавіка | дызельны | бензінавы |
| Аб’ём | 1767 см³ | 1897 см³ |
| Магутнасць | 32 кВт (43 к.с.) пры 3500 пры аб / хв | 48 кВт (65 к.с.) пры 4500 пры аб / хв |
| Каробка перадач | чатырохступеньчатая, механічная |
| Памеры Д × Ш | 4820 мм х 2080 мм |
| Колавая база | 2850 мм |
| Максімальная хуткасць | 80 км/г | 95 км/г |
|

Зноскі
------

1. 1 2   Архівавана 5 студзеня 2013.  (ням.)
2. ↑  Pkw und Transporter: Premieren auf IAA (ням.).  mercedes-benz-publicarchive.com. Праверана 5 красавіка 2023.
3. ↑  L 319 und O 319: Neue Transporter und Kleinbusse (ням.).  mercedes-benz-publicarchive.com. Праверана 5 красавіка 2023.
4. ↑  Auto Union konzentriert Produktion in Ingolstadr (ням.).  mercedes-benz-publicarchive.com. Праверана 5 красавіка 2023.
5. ↑  Neue Typenbezeichnungen für Lkw (ням.).  mercedes-benz-publicarchive.com. Праверана 5 красавіка 2023.
6. ↑   Архівавана 6 студзеня 2012.  (англ.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Mercedes-Benz L319**
* Лагатып Вікісховішча На Вікісховішчы ёсць медыяфайлы па тэме **Mercedes-Benz O319**
* Der hat viele Sympathien (ням.).  Autobild (7 снежня 2012). Праверана 5 красавіка 2023.
* Mercedes L 319/O 319: Premiere vor 65 Jahren (ням.).  de.motor1.com (26 верасня 2020). Праверана 5 красавіка 2023.

| ⛭Грузавыя аўтамабілі **Mercedes-Benz** з 1950 года па цяперашні час |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| 1950-я | 1960-я | 1970-я | 1980-я | 1990-я | 2000-я | 2010-я |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 |
|  |  | L206 |  |  | MB 100 | Vito (W638) | Vito (W639) |
|  |  |  | T1 | Sprinter (W901) | Sprinter (W906) |
|  | L 319 | T2 (першае пакаленне) | T2 (другое пакаленне) | Vario |
| L 3250 |  | LN1 | LN2 | Atego |
| L 5000 | Kurzhauber |  |  |  | Econic |
|  | LP *(LP333)* | NG | SK |  |  | Axor |
| L 6600 | Kurzhauber |  |  | Zetros |
|  | LP | NG | SK | Actros |

 |